এক ধাক্কায় পারদ পতন কলকাতার, শীতের আমেজ

ওয়েবডেস্ক- এক ধাক্কায় পারদ কমল শহর কলকাতার (Kolkata)। রাতে ও ভোরে শীতের (Winter) আমেজ বাড়ল। আগামী কয়েক দিন এই শীতের আমেজ থাকবে। খুব সকালে হালকা কুয়াশা। পরে পরিষ্কার আকাশ। বৃষ্টির (Rain) কোন সম্ভাবনা আপাতত নেই। ১৮ ডিগ্রি সেলসিয়াস এর ঘরে পারদ। কলকাতার দিনের তাপমাত্রাও স্বাভাবিকের নীচে। কলকাতার তাপমাত্রা আপাতত ১৮/১৯ ডিগ্রি সেলসিয়াস থাকবে। আজ সর্বনিম্ন তাপমাত্রা ১৮.২ ডিগ্রি সেলসিয়াস। আগামী তিন-চার দিনে তাপমাত্রার খুব একটা পরিবর্তন নেই। কলকাতার আজ সর্বনিম্ন তাপমাত্রা ১৮.২ ডিগ্রি। দিনের সর্বোচ্চ তাপমাত্রা ছিল ২৯.১ ডিগ্রি।

ওড়িশা ও ঝাড়খন্ডে শৈত্যপ্রবাহের পরিস্থিতি। আগামী পাঁচ দিন এরকমই থাকবে। পশ্চিমের জেলায় সর্বনিম্ন তাপমাত্রা ১৫ ডিগ্রির নীচে। বাংলা জুড়েই পশ্চিমী হাওয়ার দাপট। শীতের আমেজ চলবে উইকেন্ড পর্যন্ত।

দক্ষিণবঙ্গে শীতের আমেজ বাড়লো। স্বাভাবিকের এক থেকে দুই ডিগ্রি সেলসিয়াস নীচে তাপমাত্রা বিভিন্ন জেলাতে। খুব সকালে ও রাতে শীতের আমেজ বেশি। বেলা বাড়লে আমেজ উধাও। খুব সকালে হালকা কুয়াশা। উপকূল ও সংলগ্ন জেলা গুলিতে কুয়াশার সম্ভাবনা বেশি। আপাতত চার পাঁচ দিন তাপমাত্রার পরিবর্তন এর সম্ভাবনা কম। সর্বনিম্ন তাপমাত্রা একই রকম থাকবে। চলতি সপ্তাহে শনিবার পর্যন্ত শীতের আমেজ রাতে ও সকালে।

আরও পড়ুন- দিল্লিতে বিস্ফোরণ! কলকাতার প্রতি থানায় জারি সতর্কতা, কী পদক্ষেপ?

উত্তরবঙ্গের বেশিরভাগ জেলাতে সকালের দিকে হালকা কুয়াশা। পার্বত্য এলাকায় কুয়াশার পরিমাণ বেশী হতে পারে। দার্জিলিং কালিম্পং আলিপুরদুয়ার কোচবিহার জলপাইগুড়ি সব জেলাতেই কুয়াশার সম্ভাবনা। রৌদ্রোজ্জ্বল পরিবেশ। আপাতত শুষ্ক আবহাওয়া। আপাতত পাঁচ দিন সর্বনিম্ন তাপমাত্রায় খুব বেশি পরিবর্তন নেই। বৃষ্টির কোনও সম্ভাবনা আপাতত নেই।

দেখুন আরও খবর-